
Előterjesztés
a Közgyűlés részére

Tisztelt Közgyűlés!
A Fővárosi Közgyűlés a 2012. május 30-i ülésén tárgyalta a „8413 Sportcélú támogatás” cím felosztását és ennek keretében az 1040/2012. (05.30.) számú Főv. Kgy. határozatával (1.sz. melléklet) hagyta jóvá a budapesti területi sportszövetségek és sportági szakszövetségek 2012. évi támogatását. 
A támogatott szervezetek közül a Budapesti Műugró Szövetség (továbbiakban Szövetség) a - számára jóváhagyott támogatási összegről szóló - Támogatási Megállapodást többszöri megkeresésünk és felszólításunk ellenére a mai napig nem írta alá. A Szövetség végül a 2012. november 27-én kelt nyilatkozatában jelentette ki, miszerint nem tart igényt a 2012. évi sportcélú támogatására (2. számú melléklet).
A szervezettel a Támogatási Megállapodás megkötésére így nem került sor, a jóváhagyott támogatás utalása ellehetetlenült.
A Budapesti Műugró Szövetség részére odaítélt támogatás összege 60 eFt volt.
Az előzőekben foglaltak értelmében javasoljuk a vonatkozó határozat módosítását.

Határozati javaslat
A Fővárosi Közgyűlés úgy dönt, hogy:

módosítja az 1040/2012. (05.30.) Főv. Kgy. határozatot akként, hogy a 30. pont szerinti a Budapesti Műugró Szövetség részére jóváhagyott 60 eFt összegű Sportcélú támogatás visszavonásra kerül és felkéri a Főpolgármestert, hogy gondoskodjon a döntéssel érintett szervezet tájékoztatásáról

Határidő:	a közgyűlési döntéstől számított 15 nap
Felelős: 	Tarlós István főpolgármester

Határozathozatal módja:
A határozathozatalhoz egyszerű szavazattöbbség szükséges.

Budapest, 2013. január „   ”
	Dr. Szentes Tamás
főpolgármester-helyettes

	Sárádi Kálmánné dr.

